钦定古今图书集成/历象汇编/庶征典/第178卷 > 《管窥辑要》 > 《蛇占》
## 钦定古今图书集成/历象汇编/庶征典/第178卷 > 《管窥辑要》 > 《蛇占》

蛇入宫中，大臣受甲兵之诛。一曰：“大蛇见宫殿中，宫
中有甲兵起朝。”有大蛇，君有过失，国亡。

蛇入国都，贱人为君。自外入国，其国将有女子忧。
君室中忽有蛇，君出去。蛇在床上，君子非其子。冬见
寝室，兵起城围。

群蛇聚大道上，有急兵；聚于国有围城。冬见市中，大
臣谋反，三年兵起。

大蛇见邑，不出三年，兵起国忧。长蛇见，大水；黄蛇见，
大旱。

大蛇见神祠。《京房占》曰：“不出三年，其地有大兵；
蛇入人家有疾病；蛇沿栋梁堕地，不见小口，灾；蛇入卧床，有疾病死丧；入釜灶有咒诅；入厨箱，行人疾病，
女子口舌，凶；从井中出，其家有病。”

“蛇鸣君室”，其君死。

蛇交于市，或交于庭中，不出三年，有亡国之君。蛇入
宅交，有死丧，行路人见蛇交，主疾病死亡，交争失财。
一曰：“蛇交于市，外国有兵，流血千里。”

见蛇蜕其皮者，吉。见蛇相食，三年忧死。

蛇𩰚于市，其国人虚。𩰚于野，其地有兵；𩰚于道，群雄
有争立者。𩰚于国，国君有争立者。
蛇与鼠𩰚，有盗贼火灾。
蛇成群立，兵大作。捕鱼得蛇，主刑伤疾病。